 ትግራይ ብመንጽር ኣብ ካልኦት ክልላት እታ ሃገር ዝምዝገብ ዘሎ መልከፍቲ እቲ ዝለዓለ ቁጽሪ ዝርኣየሉ ዘሎ ክልል ኮይኑ ክሳብ ሕዚ ልዕሊ 600 ሰባት በቲ ቫይረስ ተታሒዞም ኣለው ኣብ ከተማ መቐለ ድማ እቲ ቫይረስ ኣብ ውሽጢ እቲ ሕብረሰተብ ኣትዩ ይርከብ መልከፍቲ እቲ ለበዳ እናገደደ ከም ዝመጽአ ዝዛረብ ወዲ 56 ዓመት ነባሪ እታ ከተማ ኣይተ ሓድሽ ሽሻይ ኣብቲ መንእሰይ ዘሎ ተገዳስነት ዝነኣድ ኣይኮነን ይብል ብቀንዱ ዓብዪ ይኹን ንኡሽቶ እምነቱ ኣብ ሃይማኖት እምበር ኣብ ሳይንስ የለን በዚ ምኽንያት ማስክ ዝጥቀም ኮነ ርሕቐቱ ዝሕሉ ኣይዕዘብን ከማይ ብዕድመ ድፍእ ዘበለ ካብ ገዛ ኣይወጽእን እንተዘየለ ድማ ፈንተት ፈንተት ኢሉ ይቕመጥ እንተ እቲ መንእሰይሞ ዝግደስ ኣይኮነን ኢሉ ብፍላይ ኣብ መናእሰይ ሓሚምካውን ድሒንካ ትወጽእ ኢኻ ዝብል ርድኢት ሚዛን እናደፍአ ከም ዝመጽአ ዝገለጸ ኣይተ ሓድሽ እቲ እንዕዘቦ ሸለልትነት ቀሊል ዝበሃል ኣይኮነን እንተውሓደ ኣብ ገዛ እንውዕል ዓበይቲ ብደቅና ከይንልከም እየ ዝሰግእ ብምባል ኣገዳሲ ክትትል ከም ዘድሊ ሓቢሩ መንግስቲ ንፖለቲካ ይጥቀመሉ ኣሎ ኣብ ኢትዮጵያ ሕዚ እቲ ሕብረሰተብ እንታይ ኢሉ ይኣምን? 